## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

 31. schôdza

 Číslo: CDR-98/2013

174

**U z n e s e n i e**

**Ústavnoprávneho výboru Národnej rady Slovenskej republiky**

**z 26. februára 2013**

k vládnemu návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov (tlač 359)

###  Ústavnoprávny výbor Národnej rady Slovenskej republiky

**s ú h l a s í**

 s  vládnym návrhom zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov (tlač 359);

 **B. o d p o r ú č a**

 Národnej rade Slovenskej republiky

 vládny návrh zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov (tlač 359) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

 predsedu výboru

 predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre hospodárske záležitosti.

 Róbert Madej

 predseda výboru

overovatelia výboru:

Anton Martvoň

Miroslav Kadúc

**P r í l o h a**

**k uzneseniu Ústavnoprávneho**

**výboru Národnej rady SR č. 174**

**z 26. februára 2013**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k vládnemu návrhu zákona, ktorým sa mení a dopĺňa zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a o zmene zákona č. 455/1991 Zb. o živnostenskom podnikaní (živnostenský zákon) v znení neskorších predpisov (tlač 359)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

V čl. I v 15. bode v § 9 ods. 8 písm. b) sa označenie poznámky pod čiarou „8a“ nahrádza označením „8b“ a súčasne sa takto upraví aj označenie samotne vkladanej poznámky.

Poznámka pod čiarou 8a už bola vložená zmenou v čl. I v 11. bode, preto pri vkladaní ďalšej novej poznámky je túto potrebné označiť v chronologickom poradí.

V čl. I bode 46 § 35 ods. 3 v prvej vete sa slová „efektívnosť nákladov“ nahrádzajú slovami „efektívnosť vynaložených nákladov“.

Ide o legislatívno-technickú pripomienku, ktorou sa zosúlaďuje právny text v súlade s čl. 53 smernice Európskeho parlamentu a Rady č. 2004/17: „ak sa zákazka zadáva na základe ekonomicky najvýhodnejšej ponuky z pohľadu obstarávateľa, rozličné kritéria súvisiace s predmetom danej zákazky, napríklad ....efektívnosť vynaložených nákladov, ....“.

V čl. I v bode 105. v § 111a ods. 1 sa slová „v odbore právo“ nahrádzajú slovami „v študijnom odbore právo“.

Zosúladenie pojmu s platnou legislatívou.

V čl. I v bode 105. v § 111a ods. 8 sa za slová „nárokoch člena rady“ vkladajú slová „menovaného vládou“ a za slová „odmenu člena rady“ sa vkladajú slová „menovaného vládou“.

Spresňuje sa pojem „*člen rady*“ na „*člen rady menovaný vládou*“ nakoľko bola ustanovená takáto legislatívna skratka v čl. I v bode 105. v § 111a ods. 1 a predmetné odmeňovanie a finančné nároky, ktoré má ustanoviť štatút sa môžu týkať len šiestich „členov rady menovaných vládou“ v kontexte s odsekom 5 tohto ustanovenia. Odmeňovanie zvyšných troch členov rady (predsedu, podpredsedu a vedúceho služobného úradu) je predmetom úpravy iných právnych predpisov.

V čl. I v bode 166. v § 149a ods. 3 sa slová „podľa odseku 1“ nahrádzajú slovami „podľa odseku 2“.

Oprava nesprávneho vnútorného odkazu.

V čl. I v 170. bode v § 155l ods. 9 sa slová „v znení účinnom 30. júna“ nahrádzajú slovami „v znení účinnom do 30. júna“.

Oprava zmätočnej dikcie prechodného ustanovenia.

V čl. I v 170. bode v § 155l ods. 10 sa slová „v znení účinnom 1. júla“ nahrádzajú slovami „v znení účinnom od 1. júla“.

Oprava zmätočnej dikcie prechodného ustanovenia.

V čl. I bode 170 § 155l ods. 15 sa slová „podľa tohto zákona“ vypúšťajú.

Ide o legislatívno-technickú pripomienku, ktorou sa odstraňuje vnútorný rozpor prechodného ustanovenia.